
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 543 


1 Μαΐου 2002 


ΑΠΟΦΑΣΕΙ Σ 

Αριθ. 43520/Γ2 

Συμπλήρωση της αριθ. Γ2/9921/31.1.02 υπουργική από¬ 
φαση του ΥΠΕΠΘ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφ. δ' της παραγράφου 9 του 
άρθρου 8 του Ν. 1566/85, όπως τροποποιήθηκε και 
ισχύει με τις διατάξεις των παραγράφων 1 και 2 του άρ¬ 
θρου 7 του Ν. 2525/97 «Ενιαίο Λύκειο, πρόσβαση των 
αποφοίτων στην Τριτοβάθμια Εκπαίδευση, αξιολόγηση 
του εκπαιδευτικού έργου και άλλες διατάξεις» (ΦΕΚ 
188/Α'). 

2. Τις διατάξεις του εδαφ. α' της παραγράφου 1 του 
άρθρου 5 του Ν. 2640/98 καθώς και τις διατάξεις του άρ¬ 
θρου 3 του ίδιου νόμου. 

3. Την εισήγηση του Παιδαγωγικού Ινστιτούτου, όπως 
αυτή διατυπώθηκε στη μεαριθμ. 26/2000 Πράξη του Τμή¬ 
ματος Τεχνικής και Επαγγελματικής Εκπαίδευσης του 
Παιδαγωγικού Ινστιτούτου. 

4. Τις διατάξεις του άρθρου 29α του Ν. 1558/85 (ΦΕΚ 
137/Α'), όπως συμπληρώθηκε με το άρθρο 27 του Ν. 
2081/92 (ΦΕΚ 154/Α') και τροποποιήθηκε με το άρθρο 1 
παράγρ. 2α του Ν. 2469/97 (ΦΕΚ 38/Α') και το γεγονός 
ότι από την απόφαση αυτή δεν προκαλείται δαπάνη εις 
βάρος του κρατικού προϋπολογισμού. 

5. Την με αριθ. Γ2/4512/28-8-2001 υπουργική απόφαση 
του ΥΠΕΠΘ «Ωρολόγια Προγράμματα Ημερησίων ΤΕΕ - 
Ωρολόγιο Πρόγραμμα Μαθημάτων» (ΦΕΚ 1167/Β'). 

6. Την αριθ. Γ2/5698/23-10-2001 υπουργική απόφαση 
του ΥΠΕΠΘ (ΦΕΚ 1496/Β') «Τροποποίηση και συμπλήρω¬ 
ση των ωρολογίων Προγραμμάτων των Ημερησίων ΤΕΕ». 


7. Την αριθ. Γ2/9921/31.1.2002 υπουργική απόφαση του 
ΥΠΕΠΘ (ΦΕΚ 225/Β') Προγρ. Σπουδών Τεχνικών Επαγ¬ 
γελματικών Εκπαιδευτηρίων (ΤΕΕ) των μαθημάτων του 
1ου και 2ου κύκλου της Ειδικότητας Βοηθών Βρεφονη¬ 
πιοκόμων και του μαθήματος Στοιχεία Νοσολογίαςτου Β' 
κύκλου του Τομέα Υγείας Πρόνοιας. 

8. Την αναγκαιότητα καθορισμού νέων Προγραμμάτων 
Σπουδών, αποφασίζουμε: 

Συμπληρώνουμε την αριθ. Γ2/9921/2002 (ΦΕΚ 225/Β') 
υπουργική απόφαση ως εξής: 

ΠΡΟΓΡΑΜΜΑΤΑ ΑΓΩΓΗΣ ΥΓΕΙΑΣ 

1. Βασικοί Άξονες Περιεχομένου Προγραμμάτων Αγω¬ 
γής Υγείας 

Η Αγωγή Υγείας στα σχολεία είναι μία δραστηριότητα, η 
οποία συμβάλλει στην αναβάθμιση της σχολικής ζωής 
και στη σύνδεση του σχολείου με την κοινωνική πραγ¬ 
ματικότητα. 

Σκοπός της Αγωγής Υγείας είναι η προάσπιση, η βελ¬ 
τίωση και η προαγωγή της ψυχικής και σωματικής υγείας 
και της κοινωνικής ευεξίας των μαθητών/τριών, αφενός 
με την ανάπτυξη των δεξιοτήτωντους καιτης κριτικήςτων 
σκέψης αφετέρου με την αναβάθμιση του κοινωνικού και 
φυσικού περιβάλλοντος αυτών. 

Στόχοι της Αγωγής Υγείας 

1. Προάσπιση και προαγωγή της ψυχικής και σωματικής 
υγείας καιτης κοινωνικής ευεξίας. 

2. Αναβάθμιση της σχολικής ζωής - Σύνδεσή της με την 
κοινωνική πραγματικότητα. 

3. Πρόληψη του αποκλεισμού νεαρών ατόμων από την 
κοινωνία και την αγορά εργασίας. 

4. Ανάπτυξη δεξιοτήτων και διαμόρφωση ατόμων με 
κριτική στάση. 

5. Μείωση της σχολικής αποτυχίας και της πρόωρης 
εγκατάλειψης της υποχρεωτικής εκπαίδευσης. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΒΑΣΙΚΟΙ ΑΞΟΝΕΣ ΠΕΡΙΕΧΟΜΕΝΟΥ 


ΑΞΟΝΕΣ ΠΕΡΙΕΧΟΜΕΝΟΥ 

ΠΕΡΙΕΧΟΜΕΝΟ 

1. Διαπροσωπικές σχέσεις - Ψυχική Υγεία 
(Θεματολογία Κορμού) 

0 εαυτός μου - Η σχέση μου με τους άλλους 

Η σχέση μου με το περιβάλλον 

Αυτοεκτίμηση, Ατομική ταυτότητα, Συναισθήματα, Επικοινωνία, 
Ενεργητική ακρόαση, Κοινωνικός αποκλεισμός - Ίσες ευκαιρίες, 
Ισότητα των δυο φύλων, Ρατσισμός, Βία, Αντιμετώπιση πένθους, 
Αντιμετώπιση άγχους (σχολικού - εργασιακού) 

2. Πρόληψη Χρήσης Εξαρτησιογόνων ουσιών 

Ναρκωτικά, Αλκοόλ,Τσιγάρο 

3. Κατανάλωση και υγεία 

Διατροφή και διατροφικές συνήθειες, Παχυσαρκία, Καρδιαγγεια- 
κά νοσήματα, Στοματική Υγιεινή, Γενετικά τροποποιημένα προϊό¬ 
ντα 

4. Σεξουαλική Αγωγή-Διαφυλικές σχέσεις 

Σεξουαλικώς μεταδιδόμενα νοσήματα, (ΑΙϋδ,Ηπατίτιδα Β), Πρό¬ 
ληψη σεξουαλικής κακοποίησης, Σεξουαλική παρενόχληση 

5. Φυσική Άσκηση και Υγεία 

Ελεύθερος χρόνος 

6. Κυκλοφοριακή Αγωγή - Ατυχήματα 

Οδική συμπεριφορά των μαθητών-πεζών, Κράνος και Ζώνη ασφα¬ 
λείας, 

Αρνητικές επιπτώσεις της χρήσης αλκοόλ πριν και κατά την οδή¬ 
γηση, 

Παιδιά στο αυτοκίνητο, Μαθητές ως οδηγοί μοτοποδηλάτων, όλα 
όσα πρέπει να γνωρίζουν, Μαθητές ως επιβάτες σχολικών λεωφο¬ 
ρείων, αεροπλάνων, πλοίων και άλλων μέσων όλα όσα πρέπει να 
γνωρίζουν, 

7. Περιβάλλον και Υγεία 

Καρκίνος, Έκθεση σε τοξικές ουσίες και στην υπερβολική ηλιακή 
ακτινοβολία, Μόλυνση περιβάλλοντος 

8. Εθελοντισμός 

Εθελοντική Αιμοδοσία, (Μεσογειακή Αναιμία), Προσφορά ιστών 
και οργάνων, Πρώτες βοήθειες, Εργασία, Εθελοντής σχολικός 
τροχονόμος 

9. Αντιμετώπιση έκτακτων καταστάσεων (ανά¬ 
πτυξη δεξιοτήτων για την αντιμετώπιση του 
άγχους, του φόβου κ.λπ.) 

Σεισμοί, Πλημμύρες, Πυρκαγιές, Ναυάγια 


2. Προγράμματα Αγωγής Υγείας ΤΕΕ 


Α' ΤΑΞΗ 1ου ΚΥΚΛΟΥ 

Στοχοι 

Περιεχόμενό 

Ενδεικτικές δραστηριότητες 

Στόχος της ενότητας αυτής εί¬ 
ναι οι μαθητές να συνειδητο¬ 
ποιήσουν την εικόνα που έχουν 
για τον εαυτό τους, να διερευ- 
νήσουντις διαδικασίες ανάπτυ¬ 
ξης της αυτοεκτίμησης καθώς 
και τη συμβολή των άλλων στη 
διαμόρφωση της ατομικής 
τους ταυτότητας. 

0 εαυτός μου 

Ατομική ταυτότητα και αυτοεκτίμηση 

- Η εικόνα που έχω για μένα, για το σώμα μου, τα 
ιδιαίτερα χαρακτηριστικά μου, τις ικανότητές 
μου. Πώς διαμορφώνεται σταδιακά αυτή η εικό¬ 
να και κατά πόσο επηρεάζειτις σχέσεις μου μετο 
άλλο φύλο και τη συμπεριφορά μου γενικότερα 
(τη διατροφή μου, το ντύσιμό μου, τα ενδιαφέ- 
ροντά μου, τις επιλογές μου). 

- Τα συναισθήματα που συνοδεύουν τις αλλαγές 
που βιώνω σε σχέση με τον εαυτό μου, το άλλο 
φύλο, τις καθημερινές μου ασχολίες και τους 
μελλοντικούς μου στόχους. 

- Επιθυμίες, αναστολές, απαγορεύσεις, κανόνες 
και όρια. Καταστάσεις θυμού, άγχους, απόρρι- 

Ανάπτυξη της δυναμικής της 
ομάδας. 

Παίξιμο Ρόλων, 

Ερωτηματολόγια, Έρευνα, 

Καλλιτεχνική δημιουργία, 

Δουλειά σε μικρές ομάδες, 

Ασκήσεις ελεύθερου συνειρ¬ 
μού 

Στόχοι 

Περιεχόμενο 

Ενδεικτικές δραστηριότητες 


ψης, θλίψης, έρωτα, μοναξιάς. Κάτω από ποι- 
εςσυνθήκες δημιουργούνται και πώς τις αντιμε¬ 
τωπίζω. 

- Οι προσωπικές μου αξίες (ηθικές, θρησκευτι¬ 
κές, ιδεολογικές), τα δικαιώματά μου και οι υπο¬ 
χρεώσεις μου. 

- Οι φιλοδοξίες μου, τα όνειρά μου και οι μελλο¬ 
ντικοί μου στόχοι. Οι μεταβαλλόμενες ανάγκες 
μου και κατά πόσο αυτές ικανοποιούνται. 

Σύνδεση με ειδικότερα θέματα όπως: 

- Τα αίτια της χρήσης κάνναβης στην εφηβεία. 

- Τρόποι έκφρασης της σεξουαλικότητας. Ερω¬ 
τήματα και προβληματισμοί σχετικά με τη σε¬ 
ξουαλική συμπεριφορά. 

- Τρόποι προφύλαξης σε θέματα σεξουαλικής 
συμπεριφοράς (ανεπιθύμητη εγκυμοσύνη, σε¬ 
ξουαλικά μεταδιδόμενα νοσήματα). 

- Διαταραχές διατροφής (βουλιμία, ανορεξία) 

- Επιθετική και αντικοινωνική συμπεριφορά. 



Β' ΤΑΞΗ 1ου ΚΥΚΛΟΥ 


Στόχοι 

Περιεχόμενο 

Ενδεικτικές δραστηριότητες 

Α) Στόχος της ενότητας αυτής 
είναι οι μαθητές να επεξεργα¬ 
στούν την ποιότητα των μυνη- 
μάτων που δέχονται από τους 
άλλους, να εξοικειωθούν με 
διαφορετικούς τρόπους επικοι¬ 
νωνίας και να αναγνωρίσουν 
την αξία της ενεργητικής ακρό¬ 
ασης. 

Β) Στόχος της ενότητας αυτής 
είναι οι μαθητές να επεξεργα¬ 
στούν θέματα που αφορούν τη 
σχέση τους με το ευρύτερο πε¬ 
ριβάλλον και τις επιρροές που 
δέχονται από αυτό. 

Α) Η σχέση μου με τους άλλους 

- Πώς επικοινωνώ με τους άλλους μέσα σε διά¬ 
φορες καταστάσεις. Λεκτική και μη λεκτική επι¬ 
κοινωνία. 

- Παράγοντες που επηρεάζουν την επικοινωνία 
στην οικογένεια, στο σχολείο, στην παρέα των 
συνομηλίκων. 

- Παραδείγματα και περιπτώσεις αποδοχής, 
αμφισβήτησης, κριτικής και απόρριψης. Συ¬ 
μπάθειες, αντιπάθειες, φιλίες και έρωτας. 

- Τα αίτια των συγκρούσεων στις διαπροσωπι¬ 
κές μας σχέσεις. Πόσο μπορούμε να ακούμε, 
να κατανοούμε και να σεβόμαστε τους άλλους. 

- Οι επιρροές που δέχομαι από τους άλλους 
όταν πρόκειται να πάρω μια απόφαση. 

- Σε ποιο βαθμό μπορούμε να διαφοροποιού¬ 
μαστε από τους άλλους, να λέμε "όχι" και να 
διεκδικούμε το δικαίωμα της προσωπικής μας 
επιλογής. 

Σύνδεση με ειδικότερα θέματα όπως: 

- Πώς αντιμετωπίζω περιπτώσεις πίεσης από 
τους άλλους σε θέματα που αφορούν ριψοκίν¬ 
δυνη συμπεριφορά, χρήση ουσιών και ερωτική 
συμπεριφορά. 

- 0 ανταγωνισμός και η βαθμοθηρία στο σχολι¬ 
κό περιβάλλον. 

Β) Η Σχέση Μου με το Περιβάλλον 

- Κοινωνικές και πολιτισμικές αξίες στην εποχή 
μας. Πρότυπα, στερεότυπα και προκαταλή¬ 
ψεις που επηρεάζουν τις απόψεις μου και τον 
τρόπο ζωής μου. 

- Η επιρροή της διαφήμισης καιτων Μέσων Μα¬ 
ζικής Ενημέρωσης. 

- Δυνατότητες μόρφωσης, αθλητισμού και ψυ¬ 
χαγωγίας που μου προσφέρει το περιβάλλον 
μου. 

- Οι διαστάσεις του κοινωνικού ρατσισμού. 

Ανάπτυξη της δυναμικής της 
ομάδας. 

Παίξιμο Ρόλων, 

Ερωτηματολόγια, Έρευνα, 

Καλλιτεχνική δημιουργία, 

Δουλειά σε μικρές ομάδες, 

Ασκήσεις ελεύθερου συνειρ¬ 
μού 

Στόχοι 

Περιεχόμενο 

Ενδεικτικές δραστηριότητες 


Σύνδεση με ειδικότερα θέματα όπως: 

- Παραδείγματα και περιπτώσεις ατόμων με 
ιδιαίτερα προβλήματα εξαιτίας κοινωνικής και 
οικονομικής κατάστασης, πνευματικής ή σω¬ 
ματικής μειονεξίας, διαφορετικών σεξουαλι¬ 
κών προτιμήσεων κ.λπ. 



2ος ΚΥΚΛΟΣ 


Στόχοι 

Περιεχόμενο 

Ενδεικτικές δραστηριότητες 

Στόχος της ενότητας αυτής εί¬ 
ναι οι μαθητές να επεξεργα¬ 
στούν θέματα που αφορούν τη 
σχέση τους με τη συνολική 
φροντίδα του εαυτού τους. 

Η Συνολική Φροντίδα Εαυτού 

- Η μετάβαση στην ενήλικη ζωή. Πώς αισθάνο¬ 
μαι. 

- Επιθυμίες, διλήμματα και συγκρούσεις. Οι 
προσδοκίες των άλλων για μένα. 

- Προσωπικές επιλογές και αποφάσεις για το 
μέλλον. Τι αλλάζει: αποφάσεις που καλούμαι να 
πάρω, ευθύνες που καλούμαι να αναλάβω. Δυ¬ 
νατότητες και περιορισμοί (σπουδές, εργασία, 
γάμος). 

- Εξαρτήσεις, αυτονομία, σχέσεις εμπιστοσύ¬ 
νης. 

- Η φυγή, η βία, η αντικοινωνική συμπεριφορά ως 
τρόποι αντιμετώπισης δύσκολων συναισθηματι¬ 
κών καταστάσεων. 

- Στάσεις και συμπεριφορές σε θέματα υγείας 
και ασφάλειας. 

- Πώς αντιμετωπίζω τις δυσκολίες μου και πού 
μπορώ να απευθυνθώ. 

- Ελεύθερα θέματα συζητήσεων μαθητών 
Σύνδεση με ειδικότερα θέματα όπως: 

Αλκοόλ και διαφήμιση 

Σύγχρονος τρόπος ζωής και διατροφικές συνή¬ 
θειες. 

Καταναλωτική συμπεριφορά. 

Στερεότυπα και προκαταλήψεις στους ρόλους 
των δυο φύλων και στην αποδοχή διαφορετικών 
ατόμων. 

Αξιοποίηση του ελεύθερου χρόνου και εξαρτή¬ 
σεις (Ηλεκτρονικός υπολογιστής, ηλεκτρονικά 
παιχνίδια κ.λ.π) 

Ανάπτυξη της δυναμικής της 
ομάδας. 

Προτείνουμε οι συναντήσεις 
Αγωγής Υγείας στην Γ Λυ¬ 
κείου να έχουν τη μορφή 
ελεύθερων συζητήσεων σε 
θέματα τα οποία θα προτείνο- 
νται από τους ίδιους τους μα¬ 
θητές με αναφορές και συν¬ 
δέσεις κατά περίπτωση με τα 
ειδικά ζητήματα που έχουν 
ήδη αναφερθεί σε προηγού¬ 
μενες τάξεις μέσα από το 
πρίσμα της συνολικής φρο¬ 
ντίδας εαυτού. 


3. Οδηγίες για την εφαρμογή Προγραμμάτων Αγωγής 
Υγείας 

Ένα πρόγραμμα Αγωγής Υγείας μπορεί και πρέπει να 
προσφέρει ένα πλαίσιο στήριξης και αποδοχής για το 
μαθητή/-τρια. Έτσι το σχολείο, με αφετηρία την Αγωγή 
Υγείας, μπορεί να υιοθετήσει σταδιακά ένα ρόλο υποστη¬ 
ρικτικό και προληπτικό μειώνοντας τις πιθανότητες εκ¬ 
δήλωσης ακραίων μορφών συμπεριφοράς που θα εμπό¬ 
διζαν την προσπάθεια του μαθητή για αυτονομία και δη¬ 
μιουργική ζωή. 

Για τους παραπάνω λόγους, τόσο το περιεχόμενο του 
εκπαιδευτικού υλικού όσο και η μεθοδολογία και η στάση 
του συντονιστή-εκπαιδευτικού θα πρέπει να ευνοούν τη 
δημιουργία ενός κλίματος εμπιστοσύνης και ασφάλειας 
στηντάξη. Είναι σημαντικό ο κάθε μαθητής να αισθάνεται 
ότι είναι μέλος της σχολικής τάξης-ομάδας, μέσα στην 


οποία θα νιώθει άνετα να εκφραστεί χωρίς το φόβο της 
ειρωνείας ή της απόρριψης. 

Το περιεχόμενο ενός προγράμματος Αγωγής Υγείας θα 
πρέπει να διαπνέεται από ένα πνεύμα το οποίο δεν θα 
εκφοβίζει τους μαθητές ούτε θα κινδυνολογεί, δεν θα 
απαγορεύει ούτε θα απορρίπτει, δεν θα διδάσκει αλλά θα 
διαπαιδαγωγεί. Θα πρέπει να εξοικειώνει το μαθητή με 
ποικίλες καταστάσεις της ζωής και να τον βοηθά να γνω¬ 
ρίσει καλύτερα τον εαυτό του και να αποκτά δεξιότητες 
έτσι ώστε να μπορεί να υιοθετεί θετικές στάσεις και 
συμπεριφορές στη ζωή του. 

Μεθοδολογία 

Η χρήση εξαρτησιογόνων ουσιών, η παραβατικότητα, η 
βία, η εφηβική εγκυμοσύνη, η σεξουαλική εκμετάλλευση 
και τα ατυχήματα είναι μερικά από τα φαινόμενα που 
χαρακτηρίζουν τη σύγχρονη κοινωνία και συνδέονται σε 

υψηλό ποσοστό με τη σχολική αποτυχία και διαρροή 
καθώς επίσης και με τον κοινωνικό αποκλεισμό και τον 
αποκλεισμό από την αγορά εργασίας. 

Η αντιμετώπιση αυτών των κοινωνικών προβλημάτων 
έχει άμεση σχέση με την ανάπτυξη ατομικών ικανοτήτων 
και κοινωνικών δεξιοτήτων. 

Η σύγχρονη μεθοδολογία της Αγωγής Υγείας, δεν απο¬ 
τελεί πλέον απλή ενημέρωση και μεταφορά γνώσεων σε 
εξειδικευμένα θέματα υγείας. Αντίθετα, αφορά στην ανά¬ 
πτυξη δεξιοτήτων για επιλογές που προασπίζουν και προ- 
άγουντην ψυχική και σωματική υγεία καιτην κοινωνική ευ¬ 
εξία, μέσα από την ενεργητική και βιωματική μάθηση. 

Η ανάπτυξη αυτών των δεξιοτήτων βασίζεται στη βελ¬ 
τίωση της αυτοπεποίθησης του ατόμου, και της δυνατό¬ 
τητας ως συνέπεια της ενδυνάμωσης των ικανοτήτωντου 
να διαπραγματεύεται και να προβαίνει σε σωστές επιλο¬ 
γές. 

Στη μεθοδολογία αυτή προτείνεται, 

- η προσέγγιση της σχολικής τάξης ως ομάδας 

- η εστίαση στην παιδαγωγική σχέση 

- η ενεργητική ακρόαση ως τρόπος επικοινωνίας 

Ως καταλληλότερο μοντέλο προσέγγισης προτείνεται 
το Ψυχοκοινωνικό, το οποίο εισάγει την έννοια των κοινω¬ 
νικών δεξιοτήτων και αναπτύσσει: 

- τρόπους επικοινωνίας 

- τρόπους επίλυσης συγκρούσεων 

- τρόπους λήψης αποφάσεων 

- τρόπους συνειδητής επιλογής κ.ά. 

Τα θέματα της Αγωγής Υγείας μπορούμε να τα κατατά¬ 
ξουμε σε εννέα βασικούς άξονες: 

Ο πρώτος άξονας αποτελεί τη βασική θεματολογία κορ¬ 
μού, η οποία περιλαμβάνει την ψυχική υγεία-διαπροσωπι- 
κές σχέσεις. Οι υπόλοιποι οκτώ αποτελούν τα ειδικά θέ¬ 
ματα όπως στοματική υγιεινή, διατροφή, σεξουαλική 
αγωγή-διαφυλικές σχέσεις, εξαρτησιογόνες ουσίες, κυ- 
κλοφοριακή αγωγή, ατυχήματα κ.α. 

Η θεματολογία κορμού επικεντρώνεται στην επεξεργα¬ 
σία των ψυχοκοινωνικών παραγόντων που διαμορφώνουν 
τη συμπεριφορά και αναλύεται σε τρεις υποάξονες: ο 
εαυτός μου, η σχέση μου με τους άλλους, η σχέση μου με 
το περιβάλλον. 

Τα θέματα που αναπτύσσονται στη βασική θεματολογία 
αποτελούν την ενιαία βάση για την επεξεργασία των επι- 
μέρους ειδικών θεμάτων. 

Τα ειδικά θέματα ενσωματώνονται στη βασική θεματο¬ 
λογία κορμού του προγράμματος με τη μορφή παραδειγ¬ 
μάτων, η επεξεργασία των οποίων επιτρέπει στο μαθητή 
να κατανοήσει τον τρόπο με τον οποίο επηρεάζεται και 
διαμορφώνεται η συμπεριφορά του σε συγκεκριμένα θέ¬ 
ματα υγείας. Η επιλογή αυτού του τρόπου εισαγωγής των 
ειδικών θεμάτων γίνεται με το σκεπτικό ότι η απλή παρο¬ 
χή πληροφοριών δεν επιφέρει τα επιθυμητά αποτελέσμα¬ 
τα εάν δεν συνδέεται με μια δυνατότητα του παιδιού να 
επεξεργαστεί την πληροφορία και να τη συνδέσει με τη 
γενικότερη στάση ζωής που έχει. Η αποσπασματική πλη¬ 
ροφόρηση ενέχει τον κίνδυνο να προσεγγίζονται με γνω¬ 
στικό και μαθησιακό τρόπο θέματα που έχουν άμεση σχέ¬ 
ση με τη συναισθηματική και διαπροσωπική διάσταση της 
ζωής του ατόμου. 

Η βασική θεματολογία αναπτύσσεται με μεθό¬ 
δους ενεργητικής μάθησης όπως: ασκήσεις ελεύθερου 
συνειρμού, παίξιμο ρόλων, δουλειά σε μικρές ομάδες, 
καλλιτεχνική δημιουργία κ.λ.π. 


Τ α θέματα που αναπτύσσονται στη βασική θεματολογία 
του 1ου άξονα (Αυτοεκτίμηση, Ατομική ταυτότητα, Συναι¬ 
σθήματα, Επικοινωνία, Ενεργητική ακρόαση) αποτελούν 
την ενιαία βάση για την επεξεργασία των επιμέρους ειδι¬ 
κών θεμάτων. Τα παραπάνω θέματα είναι αλληλένδετα 
μεταξύ τους και θεωρείται αναγκαία η επαναλαμβανόμε¬ 
νη συσχέτιση ή αναφορά σε αυτά σε όλη τη διάρκεια 
εφαρμογής ενός προγράμματος σύμφωνα με τις ανάγκες 
των παιδιών κάθε ηλικιακού επιπέδου. 

Παραδείγματα σύνδεσης ειδικών θεμάτων με τη θεμα¬ 
τολογία κορμού: 

Ο εαυτός μου - το σώμα μου - αλλαγές - σεξουαλική ωρί- 
μανση - οι σχέσεις των δυο φύλων - προφύλαξη από το 
ΑΙΩ5. 

Η σχέση μου με τους άλλους-οι σημαντικοί άνθρωποι 
στη ζωή μου-η ομάδα των συνομιλήκων-οι επιρροές που 
δέχομαι από την παρέα-χρήση ουσιών. 

Η σχέση μου με το περιβάλλον-η επίδραση των Μέσων 
Μαζικής Ενημέρωσης-πρότυπα και αξίες που προωθού- 
νται-η διαφήμιση - το αλκοόλ - η βία - τα ατυχήματα. 

Οι εκπαιδευτικοί που αναλαμβάνουν προγράμματα 
Αγωγής Υγείας συνεργάζονται με τους Υπεύθυνους Αγω¬ 
γής Υγείας της Δ/νσης Δ/θμιας Εκπαίδευσης. 

Οι Υπεύθυνοι Αγωγής Υγείας έχουν τακτικές μηνιαίες 
συναντήσεις με τους εκπαιδευτικούς (συντονιστές των 
προγραμμάτων) όπου γίνεται συζήτηση και αξιολόγηση 
της εφαρμογής καθώς και διορθωτικές παρεμβάσεις για 
την επίλυση προβλημάτων. Οι Υπεύθυνοι Αγωγής Υγείας 
στηρίζουν τους εκπαιδευτικούς με ταχύρυθμα επιμορ¬ 
φωτικά σεμινάρια και προωθούν συνεργασίες των σχο¬ 
λείων με φορείς εξειδικευμένους σε θέματα Αγωγής Υγεί¬ 
ας. 

Οι Υπεύθυνοι Αγωγής Υγείας στο τέλος της σχολικής 
χρονιάς αποστέλλουν τις εκθέσεις τους εκτός από την 
Δ/νση Σπουδών Δ/θμιας του ΥΠΕΠΘ και στο Π.Ι. 

Για τα προγράμματα Αγωγής Υγείας, μέχρι 15 μαθητές 
αναλαμβάνει ένας (1 ) εκπαιδευτικός . Πάνω από 15 μα¬ 
θητές αναλαμβάνουν δύο (2) εκπαιδευτικοί. 

Αξιολόγηση 

Η αξιολόγηση των προγραμμάτων Αγωγής Υγείας γί¬ 
νεται με πολλούς τρόπους. Ένα εργαλείο αξιολόγησης εί¬ 
ναι τα ερωτηματολόγια τα οποία απευθύνονται στους μα¬ 
θητές τους. Με τα ερωτηματολόγια μπορούμε να ελέγ¬ 
ξουμε ποσοτικούς δείκτες (π.χ. πόσοι μαθητές 
συμμετείχαν αρχικά στο πρόγραμμα και πόσοι παρέμει- 
ναν ως το τέλος) και ποιοτικούς δείκτες (π.χ. στάσεις, συ¬ 
μπεριφορές) , σε επίπεδο τάξης - ομάδας και σχολικής μο¬ 
νάδας, εκπ/κούς, γονείς κ.ά. 

Σημαντική είναι η καταγραφή και αξιολόγηση των πα- 
ραγόμενων προϊόντων του προγράμματος, τόσο κατά τις 
επί μέρους συναντήσεις όσο και κατά την ολοκλήρωση 
του προγράμματος. Στο τέλος της σχολικής χρονιάς οι 
ίδιοι οι μαθητές παρουσιάζουν το πρόγραμμά τους σε 
ολόκληρη την σχολική μονάδα. 

Σημειώνεται ότι η Αγωγή Υγείας δεν είναι μάθημα και ο 
μαθητής/-τρια δεν βαθμολογείται, αξιολογείται όμως η 
εφαρμογή του προγράμματος. Στην Α' Τάξη του Τομέα 
Υγείας Πρόνοιας η παρακολούθηση είναι υποχρεωτική. 

Διδακτικό υλικό 

Προτείνεται το υλικό του ΥΠΕΠΘ, το οποίο αφορά επτά 
(7) εκπ/κά πακέτα σε αντίστοιχες θεματικές ενότητες 

αγωγής υγείας για τις οποίες έχει τα πνευματικά δικαιώ¬ 
ματα καιέχουνεγκριθείαπότοΠ.Ι., (πράξη 12/2-6-00). Τα 
εκπ/κά πακέτα περιλαμβάνουν εκτός από το έντυπο υλι¬ 
κό βιντεοκασέτες, Οϋ-ΒΟΜ και δΐίάβε και είναι τα παρα¬ 
κάτω: 

Ψυχική Υγεία Διαπροσωπικές Σχέσεις, Πρόληψη Χρή¬ 
σης Εξαρτησιογόνων Ουσιών, Διατροφή - Διατροφικές 
Συνήθειες, Σεξουαλική Αγωγή - Διαφυλικές Σχέσεις, Κυ- 


κλοφοριακή Αγωγή - Ατυχήματα, Στοματική Υγιεινή, Καρ- 
διαγγειακά Νοσήματα - Φυσική Άσκηση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 2002 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ (3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 
θ-ΙΤΙ3ίΙ: ννθ0ΙΊΊ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιιό. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή ΘΘ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή ΩΩ - γογπ για δημοσιεύματα μετά το 1994 καθορίζεται σε 30 θυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυΐΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβπΊβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΙΌ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΐΌ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβΓηβΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































